सब माड़े-चंगे कर्म करने परैन्त बी मनुक्ख खीर मनुक्ख ऐ। ओ लक्ख बुरा बनै, लक्ख गुज्जां लै ते चोरियां करै ते दुए गी छल फरेब देऐ, ते ओदे माड़े कर्में उप्पर भामें उसी कोई सजा नईं देई सकै, बो उस दी अन्तर-आत्मा उसी जरूर झजोड़दी ऐ, उसी सिद्दी बत्ता पर टुरने लेई आखदी ऐ। असला च मनुक्ख अपने आपा गी धोखा नईं देई सकदा। ओ भामें सारी दुनिया कन्ने ठग्गी करी लै, बो क्या कदें कोई अपने आपा गी अपने कशा गै छपैली सकेआ ऐ?